**ELŐTERJESZTÉS KÍSÉRŐ LAP**

**E-szám: 111/2014**

**Tárgy:** **Döntés az ebr42: 216 482 Vis maior pályázat beadásához önész biztosításáról, valamint a szükséges nyilatkozatokról**

**Előterjesztő neve:** Kiszelné Mohos Katalin polgármester

**Előadó neve**: Jakab Balázs, műszaki ügyintéző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

***előadó osztályvezetője***

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

***Gazdasági vezető***

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2014. november 13.**

 **Jegyző**

***Az előterjesztés kiküldhető – nem küldhető ki.***

**Nagykovácsi, 2014. november 13.**

**Polgármester**

**Tisztelt Képviselő-testület!**

**Döntést előkészítő – indokolási rész**

**Előzmény:**

Nagykovácsi Nagyközségben a 2014. július hónapban lehullott nagymennyiségű csapadékokat követően szeptember hónapban ismételten nagyobb mennyiségű esőzések voltak, aminek okán újabb Vis Maior pályázat került beadásra, ebr42: 216 482 számon, összesen bruttó 27.592.731,- Ft értékben. A korábbi pályázat által is érintett utcák mellett továbbiak amortizálódtak; **Gémeskút utca, Körös utca, Szamos utca, Farkas utca.**

**Tényállás:**

2014 szeptemberében a hirtelen lezúduló nagy mennyiségű csapadék a településen, több helyen ismételten károkat okozott a település útjaiban. Ezért 2014. szeptember 19-én Vis Maior pályázat került beadásra.

A vis maior támogatás felhasználásának részletes szabályait a 9/2011. (II. 15.) Kormányrendelet tartalmazza.

A támogatás igénylésének feltétele, hogy az önkormányzat támogatási kérelmét az előre nem látható, váratlan esemény bekövetkezésétől számított 7 napon belül a Kormány rendelet szerinti adatlapon bejelentse. A bejelentést előírt határidőben megtettük, 2014. szeptember 19. napján. Ezt követően a megyei kormányhivatal és a katasztrófavédelem munkatársai helyszíni szemlét tartottak.

A helyreállítás költségigényének megállapításához független szakértői véleményre volt szükség. Ez alapján bruttó 27.592.731,- Ft-ban került megjelölésre a rekonstrukciók költsége. A támogatás 10 vagy 30 % önerő biztosításával nyerhető el, ami az önkormányzat esetében 2.759.274,- Ft illetve 8.277.819,- Ft önrészt jelentene.

Mivel településünkön ebben az évben és az adott időszakban is több alkalommal bekövetkezett eseményről volt szó; a pályázat 10%-os önerő, valamint 90%-os támogatottság mellett került beadásra.

A Kormányrendelet pontosan meghatározza a támogatási kérelemhez csatolandó kötelező mellékleteket, melyek a következők:

9/2011. (II. 15.) Kormányrendelet 4. § (3) bekezdés

*c)* a **képviselő-testület** vagy társulási tanács **határozata arról**, hogy

*ca)* **a káreseményhez kapcsolódóan milyen biztosítással rendelkezik**,

*cb)* más, a tulajdonában lévő épületben ezt a feladatát nem tudja ellátni,

*cc)* a károsodott épület milyen kötelező önkormányzati feladat ellátását szolgálja,

*cd)* vállalja a károsodott, kötelező feladatot ellátó épületre az 5. § (11) bekezdése szerinti értékkövető biztosítás megkötését,

*ce)* vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását,

*cf)* saját erejéből - részben vagy egészben – a vis maior esemény okozta helyzetet nem tudja megoldani.

A határozati javaslat tartalmazza a jogszabálynak megfelelő támogatási igény benyújtásához szükséges nyilatkozatokat.

**Döntési lehetőség:** A Képviselő-testületnek nyílt ülésen, egyszerű többséggel kell meghoznia a döntését.

Nagykovácsi, 2014. november 13.

 Kiszelné Mohos Katalin

 polgármester

**HATÁROZATI JAVASLAT**

**Tárgy: Döntés az ebr42: 216 482 Vis maior pályázat beadásához önész biztosításáról, valamint a szükséges nyilatkozatokról**

Nagykovácsi Nagyközség Önkormányzatának Képviselő-testülete a rendkívüli időjárás miatt megrongálódott úthálózatot önerőből helyreállítani nem tudja, ezért az utak és felszíni víz elvezető árkok kárelhárítására vis maior támogatás címen támogatási igényt nyújt be a Belügyminisztériumhoz.

A káresemény megnevezése: A hirtelen lezúduló csapadék következtében megrongálódott utak és műtárgyak helyreállítása.

**Káresemény helyszínei**:

* Gémeskút utca (hrsz 1718/2)
* Körös utca (hrsz1717)
* Szamos utca (hrsz 1775)
* Farkas utca (hrsz 2335)

A káresemény forrásösszetétele:

|  |  |  |
| --- | --- | --- |
| Megnevezés | 2014. év | % |
| Saját forrás  | 2.759.274,- Ft | 10 |
| Biztosító kártérítése | - | - |
| Egyéb forrás | - | - |
| Vis maior igény | 24.833.457,- Ft | 90 |
| Források becsült költsége összesen:  | 27.592.731,- Ft | 100 |

A károk helyreállításának becsült költsége 27.592.731,- Ft, melynek fedezetét az önkormányzat a megjelölt saját forrás erejéig tudja biztosítani.

A Képviselő-testület a támogatáshoz szükséges 2.759.274,- Ft saját forrás összegét az Önkormányzat tartalék kerete terhére biztosítja.

Nagykovácsi Nagyközség Önkormányzat Képviselő-testülete kijelenti, hogy a káreseménnyel érintett összes vagyonelem az önkormányzat tulajdonát képezi, valamint a további nyilatkozatokat teszi:

- A rendkívüli időjárás okozta káreseményekhez kapcsolódó vagyontárgyakra biztosítással nem rendelkezik.

 - Az önkormányzat saját erejéből a megrongálódott felszíni vízelvezető rendszert és úthálózatot önerőből helyreállítani nem tudja.

- Az önkormányzat más – a tulajdonában lévő – vagyontárggyal a feladatát nem tudja ellátni.

- Vállalja a költséghatékonyság és a megvalósíthatóság szempontjaira tekintettel történő helyreállítást.

Képviselő-testület felhatalmazza a Polgármestert az igénybejelentés benyújtására, valamint a támogatás igénylésével és elszámolásával kapcsolatos intézkedések megtételére.

**Határidő**: azonnal

**Felelős:** polgármester, jegyző